डोमिनिकन रिपब्लिक कैरेबियन सागर के ग्रेटर एंटीलीज दीप समूह में मौजूद हिस्पानोला दीप पर पूरबी हिस्सा में आबाद देस बा। एकरे पच्छिमी ओर एही दीप पर हैती देस हवे। कैरेबियाई देस सभ में ई देस क्यूबा के बाद दुसरा सभसे बड़हन देस बाटे आ एकर एरिया 48,445 वर्ग किलोमीटर बा। जनसंख्या के हिसाब से कैरेबियाई इलाका में ई तिसरा सभसे बड़ देस हवे जेकर जनसंख्या लगभग 10 मिलियन (1 करोड़) बा। एह देस के राजधानी सैंटो डोमिंगो हवे आ इहे सभसे बड़ शहर भी हऽ।